وزارت آیوش
آیوش سیکٹر کی ابھرتی ہوئی آئی ٹی پر مبنی آیوش گرڈ کا نیشنل ڈیجیٹل ہیلتھ مشن کے ساتھ آپریشنل انضمام ہوگا
آیوش کی وزارت کے سکریٹری ویدھ راجیش کوٹیک کی صدارت میں حال ہی میں مکمل ہوئی ایک اعلی سطحی میٹنگ میں آیوش سیکٹر کے ابھرتے ہوئے آیوش گرڈ کے نشنل ڈیجیٹل ہیلتھ مشن  کے ساتھ آپریشنل انضمام کی حمایت کی گئی ۔ آیوش گرڈ ٹیم اور این ڈی ایچ ایم پہلے ہی اس معاملے میں متعدد تبادلہ خیال کر چکے ہیں اور اس میں ملوث طریقوں کے بارے میں تفہیم تک پہنچ چکے ہیں ۔ یہ انضمام صحت کی ضروریات کے لئے مختلف متبادل کا فائدہ اٹھانے کےلئے عوام کےلئے بے حد فائدہ مند ہوگا۔ انضمام سے صحت کی دیکھ بھال کے آیوش کے مضامین کے مرکزی دھارے میں بھی تیزی آئے گی۔
آیوش کے سکریٹری نے آیوش گرڈ پروجیکٹوں کے تحت کی گئی آئی ٹی کی پہلوں کی حالیہ صورت حال کا بھی جائزہ لیا۔ ایسا دیکھا گا ہے کہ گزشتہ دو برسوں میں آیوش گرڈ پروجیکٹ آیوش سیکٹر میں ڈیجیٹل خلا کو پُر کرنے اور مختلف آئی ٹی ہیلتھ کیئر پروجیکٹوں کونافذ کرنے میں بھی کامیا ب رہا ہے۔
وزارت نے2018 میں ایک وسیع آئی ٹی بنیاد بنانے کےلئے آیوش گرڈ پروجکٹ کا آغاز کیا تھا۔ پورے آیوش سیکٹر کے ڈیجیٹلائزیشن سے تحقیق ، تعلیم، صحت کے مختلف پروگراموں اور منشیات کے ضوابط سمیت سبھی سطحوں پر صحت کی دیکھ بھال تک پہنچ کے علاقوں میں تبدیلی ہوگی۔ یہ ملک کے شہریوں سمیت آیوش کے تمام اسٹیک ہولڈرز کے لئے فائدہ مند ہوگا اور اس کے نتیجے میں صحت کی دیکھ بھال میں مختلف قومی اور عالمی اہداف حاصل کرنے میں مدد ملے گی۔
پروجیکٹ میں اب تک نافذ کی گئیں مختلف پہلوں میں سب سے اہم آیوش صحت منجمنٹ اطلاعاتی نظام  ہے۔ بنیادی طورپر ،تھیران پر مبنی ،چنئی میں واقع سدھا تحقیقی کونسل کے ذریعہ تیار ایک اے ایچ ایم آئی ایس ہے۔اے ایچ ایم آئی ایس اب آیوش وزارت کے تقریباً 100 کلینیکل اداروں کے ذریعہ استعمال کئے جانے والے ایک مضبوط کلاؤڈ پر مبنی اطلاعاتی نظام کے طورپر ابھرا ہے۔اس کے علاوہ ،حال ہی میں بنگلور میں میسرس انڈیا الیکٹرانکس لیمیٹیڈ  کی خدمات کے دائرے کو تیزی سے بڑھانے کے لئے فہرست میں شامل کیا گیا ہے۔ وزارت مرکزی حکومت کے دائرے سے باہر آیوش اکائیوں کو اے ایچ ایم آئی ایس تعینات کرنے کی بھی تیاری کررہا ہے تاکہ پورا آیوش سیکٹر اس کا استعمال کرسکے۔
وزارت کے متعلقہ محکموں کے فوری مطالبات کو پورا کرنے کےلئے آیوش گرڈ کی ایک اور کامیابی آیوش سنجیونی موبائل ایپ اور یوگ لوکیٹر ایپ تیار کرنا اور عمل درآمد کرنا ہے۔ان ایپلیکیشنز کی مشترکہ ڈاؤن لوڈ تعداد چھ لاکھ ہے اور اطمینان بخش طریقےسے کم وقت میں بڑے شائقین تک پہنچنے کے اپنے مقصد کا حصول ہے۔ کووڈ -19 کی وبا کے ابتدائی ہفتوں کے دوران وزارت نے کووڈ -19 انپٹ کو جمع کرنے کے ساتھ ساتھ آیوش رضاکاروں کو جمع کرنے کے لئے کئی کراؤڈ سورسنگ سرگرمیاں شروع کیں۔ اس کے علاوہ ،حالیہ وقت میں معلومات کےلئے ایک کووڈ -19 ڈیش بورڈ بھی قائم کیا گیا تھا۔ لاک ڈاؤن سے متعلق کئی رکاوٹوں کے باوجود آیوش گرڈ پروجیکٹ صحت کے بحران کے انتظام سے متعلق ایسی اہم پہل کرنے کے قابل تھا۔
آیوش گرڈ کے تحت ،پنے میں واقع سی ڈیک کے ساتھ مل کر آیوش پروفیشنل کے لئے ایک خاص طورپر تیار آئی ٹی کورس تیار کیا گیاتھا۔
اس پہل کے تحت حکومت سے دائرہ اختیار سے باہر کچھ حصہ داری رکھنے والی تنظیموں سمیت تقریباً 200 پیشہ وروں کو اس پہل کے حصہ کے طورپر تربیت دی گئی تھی۔ اس سے آیوش سیکٹر میں ڈیجیٹل خلا کو پُر کرنے میں کافی مدد ملی ہے اور یہ پیشہ ور علاقے کے ڈیجیٹلائزیشن کو آگے لے جانے میں اہم کردار ادا کریں گے۔آیوش گرڈکے حصہ کے طورپر عمل درآمد دیگر کامیاب پروجیکٹوں میں یکم نومبر 2019 کو سدھ سسٹم میں پائلٹ پروجیکٹ کے طورپر سی ڈیک کے ساتھ شروع کیا گیا ٹیلی میڈیسن پروگرام شامل ہے ۔لاک ڈاؤن کی وجہ سے یہ ہومیوپیتھی اور آیروید نظاموں کے لئے بھی کار آمد ہے۔اس کے ذریعہ سے تقریباً 20,000 لوگوں نے خدمات لی ہیں۔
آیوش ایجوکیشن کی حمایت کرنے کےلئے ایک پروجیکٹ آیوش نیکسٹ کے نام سے شروع کیا جارہا ہے۔ یہ تیار کیا گیا ہے اور جلد ہی آن لائن شروع ہونے کی امید ہے۔
آیوش گرڈ پہل کے جز آیوش سیکٹر کے سبھی کام کے علاقوں جیسے طبی خدمات،تعلیم ،آیوش تحقیق ،مرکزی شعبہ اور مرکز کے ذریعہ اسپانسر منصوبے،ٹیچنگ پروگرام، شہری خدمات کا مرکز ،ڈرگ لائسینسنگ پورٹل اور میڈیا تشہیر کا احاطہ کرے گا۔
آیوش گرڈ اپنے اہم پروجیکٹوں کے ذریعہ سے مسلسل ترقی کر رہا ہے۔تین سال کے اندر اس کے آٹھ لاکھ آیوش ڈاکٹروں اور تقریباً 50 کروڑ شہریوں کی خدمت کرنے والی ایک وسیع آئی ٹی بنیاد کے طورپر ابھرنے کی امید ہے۔